*Біздің болашаққа барар жолымыз қазақстандықтардың әлеуетін ашатын жаңа мүмкіндіктер жасауға байланысты. ХХІ ғасырдағы дамыған ел дегеніміз — белсенді, білімді және денсаулығы мықты азаматтар.*

*(Мемлекет басшысы Н.Назарбаевтың Қазақстан халқына Жолдауынан)*

**Тақырыбы:** «Біз еліміздің ертеңіміз»

**Мақсаты:** Оқушыларды Отанымызды сүйе білуге,туған жеріне деген сүйіспеншілігін ояту. Елін, жерін, тарихын, тілін құрметтейтін жаны таза, адамгершілігі мол азаматты қалыптастыру.

**Әдісі:** сұрақ – жауап ойыны, жұппен,топпен жұмыс,әңгімелеу, пікір алмасу,саяхат сабағы.

**АКТ :** интерактивті тақта,флипчарт

**Тәрбие үрдісі:** азаматтық, патриоттық және полимәдениеттік тәрбие беру.

**Психологиялық дайындық.**
Бір шаңырақ астында,
Қазақстанда тұрамыз.
Бірге сайран құрамыз,
Бір үйде біз тұрамыз.
Құт, береке-шаңырақ,
Орын алған ол төрде.
Билігім өз қолымда-
Еркіндігім- Елімнің!
**Барысы:**

Алдарыңда жауқазындай құлпырған,
Біз алаңсыз балғын шақты балдырған.
Қош келіпсіз бүгінгі тәрбие сағатына,
Би билеп, ән де бүгін шырқалар.

**1.Ой шақыру:** Астанаға саяхат. Флипчарт. /Қазақстан туралы видеофильм/

 Балалар, біздің мемлекетіміз қалай аталады?

 Қазақстан қандай мемлекет?

Аружан: Тәуелсіз Қазақстан- көп ұлтты мемлекет. Онда 130-дан астам ұлт өкілдері өмір сүруде. ҚР Конституциясы барлық ұлттар мен азаматтардың жан-жақты дамуына, барлығына лайықты жағдайлар жасауға кепілдік береді. Қазақстан жаңа мың жылдыққа тек дербес қана емес, сонымен қатар қуатты мемлекет ретінде аяқ басты. Кез-келген мемлекеттің ажырамас міндетті белгісі оның Елтаңбасы, Туы, Әнұраны болып табылады. Елімнің атын айтсам- Қазақстан!
Жерімнің атын айтсам – Қазақстан!
Қойнауы қазынағы толған мекен,
Байлығымды айтсам-Қазақстан!

Қазақстан –бабамнан қалған мұра,
Сенбейсіңбе даламнан бар да сұра.
Ел мен жерді дұшпанға таптатпаған
Батырларым демесем болар күнә.

**Сұрақ-жауап ойыны: /Флипчартпен жұмыс/**

1. ҚР рәміздерін ата.
2. ҚР мемлекеттік туының түсі қандай? Ол нені білдіреді?
3. Еліміз егемендігін қашан алды?
4. Қазақстанның мемлекеттік тілі?
5. ҚР қандай мемлекеттермен шектеседі?
6. Ұлттық валюта қалай аталады?
7. ҚР елбасшысы кім?
8. Еліміздің бас қаласын ата.
9. Әрбір қазақ отбасының төрінде тұратын ұлттық аспапты ата.

Айнымайды аспаннан
Біздің тудың бояуы.
Оны халық қашан да
Биікке іліп қояды.

Туымызға жас туған
Бір қарамай өтпейді.
Сол көк тудың астында
Көгереміз көктейміз.

\*\*\*
Қатар шапқан қос тұлпар,
Ай астында қазақ үй.
Қалықтаған жас сұңқар,
Шарықтаған таза күй.
Бұл таңбасы елімнің,
Елдігімнің, белгісі.:

Өзіңдікі- елің де,
Өзіңдікі – жерің де.
Өзіңдікі- өзің еккен бақ,
Тәуелсіздік төрінде!

**2.Қызығушылығын ояту. Сөзжұмбақтар еліне саяхат.Флипчарт.**
1. Қалың ағаш өсетін нулы жер қалай аталады? (Орман)
2. Сөйлеу құралы. (Тіл)
3. Мейірімді адам. (Ана)
4. Қасиетті тағам. (Нан) /ОТАН сөзі шығады/.

**3.Ой қозғау.**  Отанға саяхат. «Отан дегеніміз не?» Әр топқа А4 форматта жазылған «ОТАН» сөзіне сәйкес келетін сөздерді жабыстыру.

Марғұлан:

Отан дегеніміз- адамның туып- өскен жері, туған-туысқандарымен, жақындарымен, бірге тұратын атамекен. Қазақ
елінде тұратын адамдардың Отаны-Қазақстан Республикасы.

Отан деген- атамекен,

Отан деген- туған жер.
Отан – деген ана, пан,
Қазақстан-туған ел.
Отан- менің ата-анам,
Отан -досым, бауырым,
Отан -өлкем астанам,
Отан- аудан, ауылым.
Отанды біз атамекен,
Деп аялап атаймыз.
Өйткені оны мекен еткен.
Бабамыз бен атамыз.
Отан –деген атамекен,
Отан деген- туған жер.
Отан- ана,
Отан –үлкен
Қазақстан -туған ел.

\*\*\*
Ержүрек:

Біздің Отанымыз Қазақстанның  жері өте кең. Жерінде тау да, жазық та, ойпат та, қырат та кезде

седі. Үлкен-үлкен көлдер, өзендер бар. Республикамыз өсімдікке, жануарларға , қазба бай

лыққа бай.
Ерасыл: Қазақстанның жас ұланы екенімді мақтан етем. Оның бай
тарихын зердеме түйіп, ертеңгі азаматы болу үшін білім аламын,
еңбек етемін. Кешегі тарих жолында елдің ел болуына қызмет еткен
халқымыздың асыл ұлдарына ұқсап өсемін.
**4.Мәнерлеп оқу әлеміне саяхат.**

М.Дүйсен,А.Ильясқызы,М.Әбдікерім,А.Бердіқожа өлеңдерін оқиды.

Даниал: Елбасымыз Н.Ә. Назарбаев әрдайым халықпен бірге, ол өз халқына
үлкен қамқорлық көрсетеді.
Қазақстанның атынан өкілдік ететін лауазымды тұлға. Мұндай көшбасшымыз бар,біздің болашағымыз айқын./Ел Президенті Н.Ә.Назарбаев туралы/

Анықтама: Елбасының «Рухани жаңғыру» бағдарламасы аясында әңгімелеу.

**5.Мақал-мәтелдер әлеміне саяхат. /Отан,Ел,Жер,Қазақстан туралы/**
**6. Үш тілде Қазақстан туралы әңгімелеу.**

Ана тілін қастерлейміз, сүйеміз,

Орыс тілде, ағылшынша білеміз.

Біліміміз ұшан теңіз ойымыз,

3 тілдегі өнерімді көріңіз.

«Атамекен» хор.

**Рефлексия.** Тілекағашына Отан,Қазақстан туралы тілектерін жазып,іледі.

**Қорытынды:** Ықылас: «Үш бақытым» өлеңі.